
Ehitusloa andmine (Kadastiku tn 45b) 
1. ASJAOLUD JA MENETLUSE KÄIK
19.12.2016.a Narva Linnavalitsuse korralduse vastuvõtmiseks laekus ehitusloa taotlus (dok. reg nr. 12897/1-16) Kadastiku tn 45b kinnistule välisgaasitorustiku rajamiseks koos ehitusprojektiga. Esitatud ehitusprojekti menetlus toimus Ehitisregistri keskkonnas -  menetlus nr 86308. 
Kõik dokumendid laekusid koos seadusega ettenähtud korras ehitusprojekti ja riigilõivu maksekorraldusega. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Kadastiku tn 45b kinnistule välisgaasitorustiku rajamiseks (ehitusluba ei laiene Kadastiku tn 45b olemasoleva hoone tehnosüsteemide muutmisele).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

